b'\n_START_ARTICLE_\nCrkva Presvete Bogorodice u Kairu\n_START_PARAGRAPH_\nCrkva Presvete Bogorodice u Kairu je koptska crkva tako\xc4\x91er poznata i kao Vise\xc4\x87a crkva ("El Muallaqa"). Jedna je od najstarijih crkvi u Egiptu i u povijesti Crkve na ovim prostorima. Potje\xc4\x8de iz 3. stolje\xc4\x87a. Najpoznatija je koptska crkva u Kairu. Jedno vrijeme bila je sjedi\xc5\xa1te poglavara Koptske Crkve, zbog progonstva iz Aleksandrije._NEWLINE_Vise\xc4\x87a crkva dobila je ime po svom polo\xc5\xbeaju iznad vrata Babilonske tvr\xc4\x91ave, rimske utvrde u Koptskom Kairu (Stari Kairo). Brdo na kojem se nalazi visi prema prolazu._NEWLINE_Do crkve se dolazi preko 29 stepenica. Povr\xc5\xa1ina tla porasla je za oko 6 metara od rimskog razdoblja, tako da se rimski toranj uglavnom nalazi ispod zemlje i smanjuje vizualni do\xc5\xbeivljaj, da je crkva na povi\xc5\xa1enom polo\xc5\xbeaju._NEWLINE_Ulaz iz ulice je kroz \xc5\xbeeljezna vrata pod prelomljenim kamenim lukom. Pro\xc4\x8delje je obnovljeno u 19. stolje\xc4\x87u i ima dva zvonika. Usko dvori\xc5\xa1te ukra\xc5\xa1eno je biblijskim motivima suvremene umjetnosti. Iza stepenica i kroz ulaz, dalje je i malo dvori\xc5\xa1te, koje vodi do vanjskog trijemu iz 11. stolje\xc4\x87a._NEWLINE_Sadr\xc5\xbei 110 ikona, od kojih je nastarija iz 8. stolje\xc4\x87a.'